ועדת הכספים, כנסת 24, פרוטוקול מספר 133, 2021-10-24 12:00

אלכס קושניר: אני פותח את ישיבת ועדת הכספים.

אלכס קושניר: הנושא השני על סדר היום הוא פרק י' (שונות), סעיפים 30, רשות הטבע והגנים, מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א-2021.

אלכס קושניר: דנו בנושא הזה ולכן אנחנו נעבור להסתייגויות והצבעה.

אלכס קושניר: חבר הכנסת שלמה קרעי, בבקשה.

שלמה קרעי: אדוני היושב ראש, מכיוון שאנחנו מסדירים כאן איזשהו הליך של העברת כספים מתקציב המדינה לרשות הטבע והגנים בחוק, אני חושב שצריך להסדיר עוד כמה דברים.

שלמה קרעי: ההסתייגות הראשונה שלי היא האמור בחוק זה יחול ובלבד שתעביר רשות הטבע והגנים דוח כספי שנתי מבוקר על ידי רואה חשבון לאישור ועדת הכלכלה.

אלכס קושניר: אגב, היום רשות הטבע והגנים לא עושה את זה?

טל שחם: היא מעבירה דוח כספי לחשב הכללי.

שלמה קרעי: הוא לא מפורסם.

טל שחם: הוא מפורסם לחשב הכללי וזה חלק מהדוחות של החשב הכללי.

שלמה קרעי: לא מפורסם דוח כספי מבוקר על ידי רואה חשבון של רשות הטבע והגנים.

טל שחם: שוב.

טל שחם: דוח כספי מבוקר על ידי רואה חשבון מועבר למשרד האוצר לחשב הכללי.

שלמה קרעי: פורסם דוח כספי שנתי של רשות הטבע והגנים?

טל שחם: אני לא בטוח.

טל שחם: אני יכול לבדוק.

שלמה קרעי: אני רוצה לבדוק.

ג'ידא רינאוי-זועבי: אפשר להגיש דוח לרשות ממשלתית בלי שהוא יהיה מבוקר וחתום?

אלכס קושניר: לא.

אלכס קושניר: הוא מבוקר.

טל שחם: הוא מבוקר וחתום.

אלכס קושניר: השאלה היא האם הוא מפורסם או לא מפורסם.

שלמה קרעי: מפורסם לציבור עם כל הפעילויות, עם המשכורות, עם חמשת מקבלי השכר הגבוה.

שלמה קרעי: אני רוצה לדעת.

אלכס קושניר: אתה רוצה להכניס את נושא הפרסום, כי הדוח קיים.

שלמה קרעי: כן.

אלכס קושניר: מה דעתכם?

טל שחם: כמו שאמרתי, אני יכול לברר ולבדוק אם הדוח מפורסם על ידי החשב הכללי או לא.

אלכס קושניר: אני צריך את זה עכשיו.

אלכס קושניר: אני מצביע עכשיו.

אלכס קושניר: אם כן, כרגע אני לא מצביע על ההסתייגות הזאת.

אלכס קושניר: יכול להיות שנקבל אותה.

שלמה קרעי: הסתייגות נוספת.

שלמה קרעי: רשות הטבע והגנים תעביר לידי ועדת הכלכלה דיווח שנתי על הגבלות או איסור של ציד או דיג ותקבל את אישורה.

שלמה קרעי: היום יש עמימות לגבי הקריטריונים.

שלמה קרעי: אנחנו מקבלים כל מיני פניות שזה מותר וזה אסור, לאלה כן נותנים ולאלה לא נותנים.

שלמה קרעי: הגיע אלי סיפור על אדם מבוגר מאוד שהיה לו תוכי שאיכשהו רשות הטבע והגנים לא מאפשרת לו שהתוכי יישאר אצלו כי לא יודע מה.

שלמה קרעי: כל מיני סיפורים כאלה.

שלמה קרעי: ברשות הטבע והגנים אין שקיפות בקריטריונים.

שלמה קרעי: עד ראש הממשלה הגעתי כדי לאפשר לאיש המבוגר הזה שהתוכי יישאר אצלו.

ינון אזולאי: ישאלו אותך מה עשיתם כאן 12 שנים.

אלכס קושניר: אני מבקש להצביע על ההסתייגות הזאת.

אלכס קושניר: מי בעד?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

שלמה קרעי: אלה שתי ההסתייגויות שלי.

שלמה קרעי: אולי ליריב יש הסתייגויות נוספות.

יריב לוין: כן.

יריב לוין: אני רוצה להכניס הסתייגות שקובעת ש-20 אחוזים מתקציב הפרסום של הרשות ייועד לשיווק לתיירות חוץ.

ג'ידא רינאוי-זועבי: חשבתי עבור ערבים שאתה דואג להם.

ינון אזולאי: זאת ההסתייגות השנייה שלו.

יריב לוין: אני דואג לאזרחים הערבים כמו לכל אזרח אחר אבל לא כל דבר נוגע לעניין הזה.

יריב לוין: אני חושב שרשות הטבע והגנים היא גורם מרכזי מאוד למשוך לכאן תיירות נכנסת ושיתוף פעולה כזה של הפניית משאבים כדי למשוך את תיירי החוץ, אני חושב שהדבר הזה הוא חשוב.

אלכס קושניר: נצביע על ההסתייגות הזאת.

אלכס קושניר: מי בעד?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

שלמה קרעי: הודענו כאן והצבענו שאנחנו לא מקבלים את הפרשנות של הייעוץ המשפטי שלא מאפשר לכל האופוזיציה להצביע בוועדות.

שלמה קרעי: הם דואגים שיהיה להם כאן רוב של חברי הקואליציה.

ינון אזולאי: כש"ס אנחנו מצטרפים להסתייגויות.

יריב לוין: ההסתייגות השנייה.

יריב לוין: הרשות תחויב ביצירת הסדר הנחות או כרטיס מנוי שמיועד לתיירי חוץ.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

אלכס קושניר: אתה אחראי על הרביזיות.

ינון אזולאי: כן.

ינון אזולאי: אני אחראי לטרטר אתכם.

אלכס קושניר: חבר הכנסת ינון אזולאי, יש לך הסתייגויות?

ינון אזולאי: כן.

לירון אדלר: הסתייגות לסעיף 30 – סעיף 30 יימחק.

ינון אזולאי: אני אסביר למה.

ינון אזולאי: אני חושב שהעניין הזה הוא טוב ואני חושב שזה יעבור גם פה אחד גם לולא חוק ההסדרים.

ינון אזולאי: אין שום סיבה להכניס את זה גם בתוך החבילה.

ינון אזולאי: זה הסיפור.

ינון אזולאי: תודה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

לירון אדלר: הסתייגות שנייה היא לסעיף 30 – במקום הרשות, יבוא מעונות היום של הציבור החרדי.

אלכס קושניר: אתה רוצה להסביר?

ינון אזולאי: כן.

ינון אזולאי: אני רואה את הדאגה של הממשלה לכך שהכול יהיה בצורה חוקית, מה שנקרא כאן התקצוב.

ינון אזולאי: שאלתי בפעם הקודמת וגמגמו - לא היועצת המשפטית שנוכחת כאן אלא יועצים משפטיים ממשרד האוצר – שזה לא בדיוק חוקי, שהם לא יודעים מה היה כל השנים, זה לא נכון ולכן עכשיו רוצים להסדיר את זה בחוק.

ינון אזולאי: אני אומר שאם באמת אנחנו רוצים לעשות את זה בחוק, אין שום סיבה לפגוע בחוק אחר.

ינון אזולאי: אין שוש סיבה לפגוע באוכלוסייה אחרת.

ינון אזולאי: מעונות היום של הציבור החרדי, אנחנו יודעים שממש בחודש הקרוב אמורים להיפגע – הציבור החרדי אמור להיפגע – ממה ששר האוצר רוצה להחיל עלינו כך שלומדי התורה לא יוכלו להיות חלק מנושא סבסוד המעונות.

ינון אזולאי: לכן אני אומר שאחרי שילדי המעונות שובצו במקומות, לוקחים אותם ומזיזים אותם ואומרים שהם לא יכולים להיות יותר במעונות.

ינון אזולאי: זה פשוט להתעלל בחסרי ישע.

ינון אזולאי: אם הממשלה רוצה להתעלל בחסרי ישע, בסדר, עכשיו תצביעו על זה, אם אתם רוצים או לא רוצים.

ינון אזולאי: אם אתם מצביעים נגד הסתייגות שלי, זה אומר שאתם מעוניינים להתעלל בחסרי ישע ואתם הולכים נגד החוק.

אלכס קושניר: תודה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

לירון אדלר: בסעיף 30, לאחר המלים של "הרשות" יבוא "יוכפל וימומן".

אלכס קושניר: מי בעד?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

לירון אדלר: לסעיף 30, סעיף קטן (א1), במקום המלים "התקציב השנתי לפעילותה של הרשות ימומן מתקציב המדינה ומאגרות המשתלמות לפי חוק זה" יבוא "תקציב הרשות ימומן מאוצר המדינה, מהכנסות ומאגרות ותשלומים אחרים שישולמו לרשות לפי חוק זה".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

לירון אדלר: לסעיף 30, סעיף קטן (א2).

לירון אדלר: בסעיף קטן (א2), בסיפה יבוא "לשנת 2021".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

שלמה קרעי: אדוני היושב ראש, יש לי עוד הסתייגות אחת.

שלמה קרעי: המינוי של ראש רשות הטבע והגנים יובא לאישור בוועדת הכלכלה ויוגבל לארבע שנים.

אלכס קושניר: איך זה היום?

אלכס קושניר: סתם מעניין.

אלכס קושניר: מישהו יודע?

ינון אזולאי: זה גם מצחיק שיושבים כאן ולא יודעים איך זה הולך.

אלכס קושניר: יש כאן נציגים של רשות הטבע והגנים?

שלמה קרעי: למה הם צריכים לבוא?

שלמה קרעי: הכול אתם מסדרים להם.

ינון אזולאי: אגב, אני מבין אותם.

ינון אזולאי: בסך הכול הממשלה עובדת אצלם ולכן למה שיבואו?

אלכס קושניר: אצל רשות הטבע והגנים?

ינון אזולאי: אצל כולם.

ינון אזולאי: אצל כל משרד שמגיע.

ינון אזולאי: הכול בסדר.

ינון אזולאי: אז למה לבוא?

ינון אזולאי: חבל להם על שעות העבודה, הם מעדיפים לעשות היום הכול מהבית.

לירון אדלר: השר להגנת הסביבה ממנה את היושב ראש מבין חברי המועצה לאחר התייעצות עם המועצה.

שלמה קרעי: מי ממנה את חברי המועצה?

לירון אדלר: יש שבעה נציגי ממשלה, נציג רשות מקרקעי ישראל, נציג רשות העתיקות, נציג קרן קיימת.

שלמה קרעי: ומן הסתם יש גם את נציג השר.

שלמה קרעי: באופן עקיף השר ממנה ליושב ראש את מי שהוא רוצה.

שלמה קרעי: הוא שם אותו חבר מועצה ואחר כך ממנה אותו.

ינון אזולאי: שלמה שואל במלים אחרים האם יש זכות וטו.

אלכס קושניר: אתם פעלתם בטוהר המידות.

אלכס קושניר: מי בעד ההסתייגות של חבר הכנסת שלמה קרעי?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

מופיד מרעי: המינוי של המנכ"ל הוא מבין חברי מועצת הגנים הלאומיים?

מופיד מרעי: יש את מועצת רשות הטבע והגנים ויש את מועצת הגנים הלאומיים.

מופיד מרעי: איזה מועצה מהן ממנה את המנכ"ל?

מופיד מרעי: רשות הטבע והגנים כפופה למועצת הגנים הלאומיים.

לירון אדלר: היום זה מאוחד כבר.

לירון אדלר: פעם זה היה בנפרד.

אלכס קושניר: יש עוד הסתייגויות?

ינון אזולאי: כן.

ינון אזולאי: מופיד מרעי רוצה להוסיף הסתייגות שזאת תהיה רשות הלאומית.

יריב לוין: יש לי עוד הסתייגות אחת.

יריב לוין: הרשות לא תתנגד לבנייה הכרחית לצורך פתרונות דיור בישובים הדרוזיים.

אלכס קושניר: מי בעד?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

טל שחם: כבוד היושב ראש, יש לנו תשובה בנוגע לדוח הכספי.

טל שחם: הדוח הכספי כבר שנים מפורסם באתר כל שנה מחדש.

טמיר כהן: לא.

טמיר כהן: אני בדיוק מאמת את הדבר.

טמיר כהן: לא את מה שאתם מפרסמים.

שלמה קרעי: זה לא דוח כספי.

טמיר כהן: בדיוק.

טמיר כהן: זה לא דוח כספי מבוקר.

טמיר כהן: אלה קצת נתונים מספריים.

טל שחם: אני כרגע דיברתי עם חשב הרשות.

טמיר כהן: אני נכנסתי לאתר.

שלמה קרעי: זה לא דוח כספי מבוקר על ידי רואה חשבון.

שלמה קרעי: גם אני נכנסתי לאתר.

שלמה קרעי: לא סתם רשמתי את זה לפניי.

שלמה קרעי: אין דוח כספי מבוקר שמפורסם.

שלמה קרעי: אם אתה אומר שיש, אז בוא נכתב שיהיה.

אלכס קושניר: תאמר שוב את ההסתייגות.

שלמה קרעי: רשות הטבע והגנים תעביר לידי ועדת הכלכלה דוח כספי שנתי מבוקר על ידי רואה חשבון.

אלכס קושניר: אני רוצה לשאול.

אלכס קושניר: הרשויות הנוספות הדומות עושות פעולה כזאת או לא?

אלכס קושניר: אני לא רוצה לעשות אפליה.

טל שחם: מה הכוונה?

אלכס קושניר: יש עוד רשויות במדינת ישראל.

טל שחם: אני לא רוצה לענות עכשיו בשם מי שלא נמצא כאן אבל אני יודע שבאופן כללי החשב הכללי - - -

ג'ידא רינאוי-זועבי: התשובה היא לאיזה שאלה?

ג'ידא רינאוי-זועבי: האם יש רשויות אחרות או לא.

אלכס קושניר: אנחנו נעשה את הדבר הבא.

אלכס קושניר: אנחנו נצביע על ההסתייגות הזאת ובכל מקרה נבקש עליה רביזיה.

אלכס קושניר: יש לנו הצבעה על הרביזיות בעוד חצי שעה ובמשך חצי השעה הזאת בבקשה תעשו את הבדיקה.

אלכס קושניר: תקריא את ההסתייגות שוב.

שלמה קרעי: רשות הטבע והגנים תעביר לידי ועדת הכלכלה דוח כספי שנתי מבוקר על ידי רואה חשבון.

אלכס קושניר: תודה רבה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא התקבלה

אלכס קושניר: ההסתייגות לא התקבלה.

ינון אזולאי: רביזיה.

אלכס קושניר: רביזיה של חבר הכנסת ינון אזולאי.

שלמה קרעי: גם שלי.

אלכס קושניר: נחזור בשעה 12:50 להצביע על הרביזיות.

אלכס קושניר: עד אז אני מבקש תשובה.

אלכס קושניר: אנחנו מחדשים את הישיבה.

טל שחם: הרשות באמת לא פרסמה את הדוח של 2020.

טל שחם: לשנת 2019 ולפניה כן מופיע באתר.

קריאה: זה מ-2019 וזה מה שמופיע שם.

שלמה קרעי: זה לא דוח כספי מבוקר.

טל שחם: יש לי את הדוח מ-2019 אבל נשים את זה בצד.

שלמה קרעי: יש תשובה אחרת.

שלמה קרעי: נכון שהם לא פועלים על פי חוק אבל בחוק ההסדרים - - -

טל שחם: בפרק ג' לחוק ההסדרים שיצביעו עליו היום בשעה 5:00 בוועדת החוקה, יש פרק שלם על נושא של כל התאגידים המתוקצבים שיצטרכו לפרסם גם דוח כספי מבוקר לחשב הכללי וגם לפרסם באתר שלהם.

טל שחם: מטילים על מועצת התאגיד את האחריות לפרסם את זה לציבור.

שלמה קרעי: אני מושך את הרביזיה, אם זה נמצא בחוק ההסדרים ומצביעים.

שלמה קרעי: שקיפות זה דבר חשוב והציבור צריך לדעת מה עושים עם הכסף.

אלכס קושניר: אתה צודק.

אלכס קושניר: נכון.

לירון אדלר: אתה מוותר על ההסתייגות?

שלמה קרעי: מוותר על ההסתייגות.

שלמה קרעי: זה נכנס לחוק.

אלכס קושניר: נתחיל להצביע על הרביזיות על ההסתייגויות.

לירון אדלר: יש רביזיה על ההסתייגות של חבר הכנסת יריב לוין ש-20 אחוזים מתקציב הפרסום יועבר לתיירות חוץ.

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

לירון אדלר: הסתייגות של חבר הכנסת קרעי, שרשות הטבע תעביר דיווח שנתי לגבי הגבלות על איסור ציד או דיג שצריך לקבל את אישורה.

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

לירון אדלר: הסתייגות של חבר הכנסת יריב לוין, שהרשות תחויב ביצירת הסדר או הנחות לתיירי חוץ.

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

לירון אדלר: הסתייגות של חבר הכנסת קרעי, שמינוי ראש רשות הטבע והגנים יהיה באישור ועדת הכלכלה.

שלמה קרעי: ויוגבל לארבע שנים.

לירון אדלר: ויוגבל לארבע שנים.

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

לירון אדלר: הסתייגות של חבר הכנסת יריב לוין, שהרשות לא תתנגד לפתרונות בנייה הכרחיים ביישובים הדרוזיים.

שלמה קרעי: מופיד, אתה נגד היישובים הדרוזיים?

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

אלכס קושניר: נמנע אחד.

לירון אדלר: הסתייגות של חבר הכנסת ינון אזולאי, סיף 30 יימחק.

ינון אזולאי: אני רוצה להסביר את הרביזיות.

ינון אזולאי: אני מבקש להמשיך את הרביזיות אף על פי שאם אני לא אהיה כאן, כי אני צריך להתפלל מנחה, הקדימו את המנחה כדי שאם הוא ירצה אחר כך לעשות עוד רביזיה, אני אוכל להיות בה.

ינון אזולאי: לכן אני מסמיך את שלמה קרעי להמשיך עם הרביזיות שלהם ואני אגיד לכם תודה רבה.

ינון אזולאי: שלמה, תמשיך בעבודה.

אלכס קושניר: מי בעד הרביזיה הראשונה של חבר הכנסת ינון אזולאי?

אלכס קושניר: מי נגד?

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

לירון אדלר: הרביזיה השנייה, שבמקום "הרשות" יבוא "מעונות היום של הציבור החרדי".

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

לירון אדלר: הסתייגות שלאחר המלים "של הרשות" יבוא "יוחל וימומן".

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

לירון אדלר: ההסתייגות הרביעית, במקום "התקציב השנתי לפעילותה של הרשות ימומן מתקציב המדינה ואגרות המשתלמות לפי חוק זה" יבוא "תקציב הרשות ימומן מאוצר המדינה והכנסות ותשלומים אחרים שישולמו לרשות לפי חוק זה".

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

לירון אדלר: ההסתייגות החמישית, לסעיף 30 סעיף קטן (א2), שבסיפא יבוא "לשנת 2021".

אלכס קושניר: מי בעד הרביזיה?

אלכס קושניר: מי נגד?

אלכס קושניר: הרביזיה לא נתקבלה

אלכס קושניר: הרביזיה לא נתקבלה.

אלכס קושניר: יש עוד רביזיות?

לירון אדלר: לא.

אלכס קושניר: אנחנו נעלה את הסעיף להצבעה.

אלכס קושניר: מי בעד אישור סעיף 30 בפרק י' (שונות), רשות הטבע והגנים?

אלכס קושניר: מי נגד?

אלכס קושניר: אושר

אלכס קושניר: סעיף 30 בפרק י' (שונות) אושר וייכנס לחוק ההסדרים במסגרת קריאה שנייה ושלישית במליאה.

אלכס קושניר: אנחנו נטיל עליו רביזיה.

שלמה קרעי: גם אני מצטרף לרביזיה.

אלכס קושניר: תודה רבה.

אלכס קושניר: בשעה 14:00 יש הצבעות על כלל הרביזיות שהוגשו על החוקים.

אלכס קושניר: בשעה 14:00 חוזרים לכאן.

אלכס קושניר: תודה רבה.